open-index/open-wikipedia-markdown huggingface dataset:
আশ্বিনিয়াই

থাম্ব| আশ্বিনিয়াই, সাধারণত ''ছোট ঘোড়া'' বলা হয়, নিডা-তে একটি বাড়ির ছাদে
**আশ্বিনিয়াই (Ašvieniai)** হল লিথুয়ানিয়ান পৌরাণিক কাহিনীর অন্তর্ভুক্ত ঐশ্বরিক যমজ, লাটভিয়ান ডিয়েভা ডেলি এবং বৈদিক অশ্বিনীকুমারদের বাল্টিক সমকক্ষের অনুরূপ। উভয় নাম ঘোড়ার জন্য একই প্রত্ন-ইন্দো-ইউরোপীয় মূল থেকে এসেছে - **ék̂wos*: পুরাতন লিথুয়ানিয়ান অ্যাশভা এবং সংস্কৃত অশ্ব অর্থ “ঘোড়া”। গ্রীক ডায়োস্কুরি ক্যাস্টর এবং পোলাক্সের মতো, তারা একটি সাধারণ ইন্দো-ইউরোপীয় পুরাণের প্রতিচ্ছবি, স্বর্গীয় জমজ।

আশ্বিনিয়াইকে আকাশের মধ্য দিয়ে Saulė (সূর্য) এর একটি বাহন টেনে তোলা হিসাবে উপস্থাপন করা হয়। আশ্বিনিয়াই, *žirgeliai* বা ছোট ঘোড়া হিসাবে চিত্রিত, বাড়ির সুরক্ষার জন্য স্থাপন করা হয় লিথুয়ানিয়ান ছাদগুলোতে সাধারণ মোটিফ,। মৌমাছি, জোতা, বিছানার ফ্রেম এবং অন্যান্য গৃহস্থালী সামগ্রীতেও অনুরূপ মোটিফ পাওয়া যায়। আশ্বিনিয়াই লিথুয়ানিয়ান উসিনি (Ūsinis) এবং লাটভিয়ান Ūsiņš (তুল. বৈদিক উষা), ঘোড়ার দেবতাদের সাথে সম্পর্কিত। উসিন, আশ্বিনিয়াইদের মধ্যে একটি, এক জোড়া সাদা ঘোড়ার দ্বারা আকাশ জুড়ে একটি সৌর রথ চালনারত হিসাবে বর্ণনা করা হয়েছে।

## আরও দেখুন

* হেঙ্গিস্ট এবং হরসা
* থ্রেসিয়ান ঘোড়সওয়ার
* লিথুয়ানিয়ান দেবতা এবং পৌরাণিক ব্যক্তিত্বের তালিকা

## তথ্যসূত্র

## আরও দেখুন

* প্রোটো-ইন্দো-ইউরোপীয় পুরাণ
* বাল্টিক পুরাণ
* প্রুশিয়ান পুরাণ
* লিথুয়ানিয়ান পুরাণ

বিষয়শ্রেণী:পৌরাণিক ঘোড়া
বিষয়শ্রেণী:ঐশ্বরিক যমজ
বিষয়শ্রেণী:লিথুয়ানীয় দেবতা
গড়াই রেল সেতু

**গড়াই রেল সেতু** কুষ্টিয়া জেলার গড়াই নদীর উপর নির্মিত একটি রেল সেতু। ১৮৬৫ সালে সেতুটি নির্মাণের কাজ শুরু হয়। সেতুটি বাংলাদেশের প্রথম বড় রেল সেতু।
[থাম্ব|বাম|[নকশীকাঁথা কমিউটার গড়াই রেল সেতু অতিক্রম করছে]]

## ইতিহাস
বর্তমান বাংলাদেশে ১৮৬২ সালের ১৫ নভেম্বর প্রথম রেলপথ চালু হয়। তখন স্থাপিত হয় বাংলাদেশের প্রথম রেলওয়ে স্টেশন জগতি রেলওয়ে স্টেশন। জগতি থেকে রেলপথ গোয়ালন্দ পর্যন্ত বর্ধিত করা হয় ১৮৭১ সালে। এই রেলপথ নির্মাণের সবচেয়ে বড় বাঁধা ছিল কুষ্টিয়ার গড়াই নদী। ১৮৬৫ সালে সেতু নির্মাণের কাজ শুরু হয় এবং  ১৮৭১ সালে সেতু নির্মাণ শেষ হয়। সেতুর নকশা প্রণয়ন করেন ব্রিটিশ নকশাকার জে.এ. টেম্পল।

১৯৩৬ সালের সেপ্টেম্বরে সেতুটির গার্ডার প্রতিস্থাপন ও পিয়ারগুলোর সংস্কারে একটি সংশোধিত প্রকল্প গ্রহণ করা হয়। রেলওয়ে বোর্ড থেকে ১২.৭০ লাখ রুপির বাজেটে বরাদ্দ দেওয়া হয়। ইস্টার্ন বেঙ্গল রেলওয়ের সেতুর ইঞ্জিনিয়ার অল্ডউইন স্মলার এই সংস্কার কাজের দায়িত্ব পান। ১৯৩৬ সালে ৩টি এবং পরবর্তীতে ১৯৩৭–১৯৩৮ সালে বাকি ৪টি স্প্যান প্রতিস্থাপন করা হয়।

## গঠন
সেতুটির দৈর্ঘ্য । সেতুর স্তম্ভ রয়েছে ৮ জোড়া বা বলা যায় ৮টি পিয়ার রয়েছে। মোট ৭টি স্প্যান রয়েছে যার প্রতিটির দৈর্ঘ্য ।

## গুরুত্ব
### ব্রিটিশ আমল
ব্রিটিশ আমলে গড়াই রেলসেতুর ব্যাপক গুরুত্ব ছিলো। কলকাতা থেকে ঢাকা যাতায়াতের জন্য এই রেলসেতু ব্যবহার হতো। এই রেললাইন প্রথমে গোয়ালন্দ ঘাট রেলওয়ে স্টেশন ও ফরিদপুর রেলওয়ে স্টেশন পর্যন্ত চালু হয়।

### বর্তমান সময়ে
পদ্মাসেতুতে ট্রেন চলাচল শুরু হওয়ার পর থেকেই গড়াই রেলসেতুরও গুরুত্ব বেড়েছে। এই রেলসেতুর উপর দিয়ে বর্তমানে ০৪ টি আন্তঃনগর, ০১ টি কমিউটার ও ০২ টি শাটল ট্রেন আপ-ডাউন করে।

## বর্তমানে চলাচলকারী ট্রেন সমূহ

# মধুমতি এক্সপ্রেস (৭৫৫/৭৫৬)
# বেনাপোল এক্সপ্রেস (৭৯৫/৭৯৬)
# সুন্দরবন এক্সপ্রেস (৭২৫/৭২৬)
# টুঙ্গিপাড়া এক্সপ্রেস (৭৮৩/৭৮৪)
# নকশীকাঁথা এক্সপ্রেস (২৫/২৬)
# পোড়াদহ শাটল (৫০৫/৫০৬/৫০৭/৫০৮/৫১৩)

## চিত্রশালা


চিত্র:Gorai rail and Syed Masood Rumi Bridge 2.jpg|বামে সৈয়দ মাছ-উদ রুমি সেতু ও ডানে গড়াই রেল সেতু
চিত্র:Gorai rail bridge 10.jpg|সেতুর পূর্ব দিক
চিত্র:Syed Masood Rumi and Gorai rail bridge 3.jpg|সৈয়দ মাছ-উদ রুমি সেতু থেকে গড়াই রেল সেতু
চিত্র:Gorai rail bridge 4.jpg|সেতুর নিচে
চিত্র:Gorai rail bridge 11.jpg


## আরও দেখুন

* আলমডাঙ্গা লাল ব্রিজ
* কুমারখালী গড়াই সেতু
* হরিপুর সেতু

## তথ্যসূত্র

## বহিঃসংযোগ

* 
* 

বিষয়শ্রেণী:কুমারখালী উপজেলা
বিষয়শ্রেণী:কুষ্টিয়া জেলার সেতু
বিষয়শ্রেণী:বাংলাদেশের রেল সেতু
বিষয়শ্রেণী:১৮৭০-এ সমাপ্ত সেতু
বিষয়শ্রেণী:বাংলাদেশের ইস্পাত সেতু
বিষয়শ্রেণী:ট্রাসের সেতু
বিষয়শ্রেণী:গড়াইয়ে নির্মিত সেতু
বিষয়শ্রেণী:১৮৬৫-এ ব্রিটিশ ভারতে প্রতিষ্ঠিত
বিষয়শ্রেণী:কুষ্টিয়া জেলার দর্শনীয় স্থান
ইবনে হিন্দু

**আবুল ফারাজ আলি বিন হুসেন ইবনে হিন্দু** (মৃত্যু: ১০৩২ ) ছিলেন একজন পার্সিক কবি, দার্শনিক ও গ্যালনীয় চিকিৎসা অনুশীলনকারী। তিনি ইরানের রায় শহরের বাসিন্দা ছিলেন। তিনি *ইবনে হিন্দু* নামেই অধিক পরিচিত। পণ্ডিতরা তার এ নামের একাধিক ব্যাখ্যা দিয়েছেন, যার মধ্যে একটি হলো, তিনি ছিলেন পার্সিক এবং হিন্দুজান অঞ্চলের আদিবাসী অথবা হিন্দু নামে তার একজন পূর্ব-পুরুষ ছিলেন, যা তার বংশানুক্রমে পাওয়া যায়। তবে তিনি সম্ভবত ভারতীয় ঐতিহ্যধারী ও ইসলামি নবী মুহাম্মদ সা-এর অনুসারী একজন আরব বংশীয় মুসলিম ব্যক্তি ছিলেন।

কিছু সূত্র দাবী করে যে, তিনি বাগদাদে গিয়ে সেখানে আবুল হাসান আলী বিন সিওয়ারের সাথে দেখা করেন, যিনি ইবনুল খিমার নামে অধিক পরিচিত ছিলেন। সেখান থেকে তিনি ৩৮০ হিজরিতে নিশাপুর শহরের উদ্দেশ্যে যাত্রা করার আগে তার অধীনে কিছু কাল পড়াশোনা করেন। সেখানে গোরগান ও তাবারিস্তানের রাজকুমার শামসুল মা'আলি কাবুস বিন শামকার্তের দরবারে বিখ্যাত পণ্ডিত আবু রায়হান আল বিরুনীর সাথে দেখা করেন।

## শিক্ষা
তার দর্শন ও চিকিৎসা প্রশিক্ষণ ব্যাপক ছিল এবং তিনি আবুল হাসান আল-আমিরি, আবুল খায়ের আল হাসান ইবনে সিওয়ার, এবং আবুল খায়ের ইবনে খামারের অধীনে অধ্যয়ন করেন।  তিনি ৯৬৫ সালে আররাজান ভ্রমণ করেন এবং সেখানে বুওয়াইহিদদের জন্য সেবা অব্যাহত রাখেন।

তিনি আরবিতে লিখতেন। চিকিৎসক হিসাবে তার কবিতার কাজের জন্য সর্বাধিক বিখ্যাত ছিলেন। যে সকল ছাত্র তার সাথে অধ্যয়ন করার জন্য ভ্রমণ করতেন, তারাও তাকে উচ্চ সম্মানে রেখেছিল এবং  তিনি সুলতান 'আদুদ আল দাওলার *দেওয়ানে নিযুক্ত ছিলেন।* এছাড়া ধর্মের প্রতি তার দৃষ্টিভঙ্গি খোলা মনের বলে বর্ণনা করা হয়েছে।

## রচনাবলী
ইবনে হিন্দুর কাজ তিনটি ক্ষেত্রে কেন্দ্রীভূত: চিকিৎসা , দর্শন ও সাহিত্য। চিকিৎসা ক্ষেত্রে **মিফতাহ আল তিব** বইটি তার সবচেয়ে বিখ্যাত গ্রন্থ। বইটি ১৯৭৯ খ্রিস্টাব্দে ইরানি তেহরান বিশ্ববিদ্যালয়ের সহযোগিতায় মুহাক্কিক মেহেদি কর্তৃক সম্পাদিত হয়ে তেহরানে প্রকাশিত হয়। ইবনে আবি উসাইবা চিকিৎসা বিজ্ঞানে ইবনে হিন্দুর অবস্থান উল্লেখ করে নিজের কিতাব *উয়ুনুল আন্বা ফি তবাকাতুল আতিব্বায়* নিম্নোক্তভাবে বলেছেন: “তিনি হলেন সম্মানিত অধ্যাপক আবুল ফারাজ আলী ইবনে হুসাইন ইবনে হিন্দু। তিনি বিজ্ঞান ও চিকিৎসা বিষয়ক বিখ্যাত কাজগুলিতে মহান ও বিশিষ্ট ব্যক্তি ছিলেন।”

দর্শনের ক্ষেত্রে তিনি বেশ কয়েকটি নিবন্ধ লেখেন, যার মধ্যে সবচেয়ে বিখ্যাত ছিলো "দার্শনিক পুনরুত্থানের বর্ণনার উপর একটি প্রবন্ধ"। ইবনে হিন্দুর সাহিত্যিক মর্যাদা হিসাবে, ইবনে হিন্দুর কবিতা শব্দের সূক্ষ্মতা ও উদ্ভাবনী চিত্রের সৌন্দর্য দ্বারা আলাদা ছিল। কবিতায় তিনি গুরুতর ও হাস্যকর বিষয় নিয়ে কাজ করেছেন। আল-সালাবি তার বই আল-ইয়াতিমার ১ম খণ্ডে ১৩৫ পৃষ্ঠায় ইবনে হিন্দুকে এই বলে বর্ণনা করেন যে, তিনি ছিলেন এমন জ্ঞানী, যিনি কবিতায় বিশ্ব ছড়িয়েছিলেন এবং বাকপটু শব্দগুলোকে পরিমার্জিত করার দ্বারা ও দূরবর্তী উদ্দেশ্যগুলোকে কাছাকাছি নিয়ে আসার দ্বারা বিপথগামী অর্থ শিকারে গুণী মানুষকে একত্রিত করেন। *দিমইয়াতুল কসর* গ্রন্থে তাকে সাহিত্য ও গদ্যের রাজপুত্র হিসাবে বর্ণনা করা হয়েছে।

## আরো দেখুন

* ইসলামি বিশ্বে বিজ্ঞান ও প্রযুক্তির সময়রেখা
* বিমারিস্তান
* ইসলামি বিশ্বের বিমারিস্তানগুলির তালিকা
* গোন্ডি শাপুর একাডেমি
* কালাউন কমপ্লেক্স
* নাসরীয় মারিস্তান
* সিদি ফেজ মারিস্তান
* আল আদুদি হাসপাতাল
* মধ্যযুগে ইসলামি বিশ্বের আবিষ্কারের তালিকা
* মধ্যযুগীয় ইসলামি বিশ্বে বিজ্ঞান

## তথ্যসূত্র

বিষয়শ্রেণী:ফার্সি ভাষার কবি
বিষয়শ্রেণী:ইরানি ব্যক্তি
বিষয়শ্রেণী:ইরানি বিজ্ঞানী
বেনুগোপাল ধুত

**বেনুগোপাল ধুত** (জন্মঃ মুম্বাই, ভারত) একজন ভারতীয় ব্যবসায়ী। *[[ফোর্বস]]* ম্যাগাজিনের মতে, ২০১৫ সালে তার সম্পদ ছিল $১.১৯ বিলিয়ন, ভারতের ৬১তম ধনী ব্যক্তি। তিনি ভিডিওকনের প্রতিষ্ঠাতা, চেয়ারম্যান এবং ব্যবস্থাপনা পরিচালক। ICICI ব্যাঙ্ক জালিয়াতির মামলায় ২৬ ডিসেম্বর ২০২২-এ সিবিআই তাকে গ্রেপ্তার করেছিল।

## বিতর্ক
২০১৮ সালের এপ্রিল মাসে, কর্তৃপক্ষ ধুত, চন্দা কোচার এবং তার স্বামী দীপক কোচারের জন্য একটি লুকআউট সার্কুলার (LOC) জারি করে। কেন্দ্রীয় তদন্ত ব্যুরো (সিবিআই)   সংক্রান্ত অনিয়মের তদন্তের কারণে LOC-টি জারি করা হয়েছিল আইসিআইসিআই ব্যাঙ্ক থেকে ভিডিওকন গ্রুপকে করা ঋণ এবং শেল কোম্পানিগুলোর ব্যবহার এবং   এর ক্ষেত্রে একটি কুইড প্রো-কো ব্যবস্থা ভিডিওকনের ধুত কর্তৃক NuPower Renewables, দীপক কোচারের মালিকানাধীন একটি কোম্পানিকে ঋণ।

জানুয়ারী ২০২৩-এ তাকে বম্বে হাইকোর্ট অন্তর্বর্তীকালীন জামিন মঞ্জুর করেছিল যে তার গ্রেপ্তার আইনের সাথে সঙ্গতিপূর্ণ ছিল না।

## তথ্যসূত্র

## বহিঃসংযোগ

* ফোর্বসে ভেনুগোপাল ধুত

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজস্থানি ব্যক্তি
বিষয়শ্রেণী:মুম্বইয়ের ব্যবসায়ী
বিষয়শ্রেণী:ভারতীয় শতকোটিপতি
মোনা: জ্বীন-২

**মোনা: জ্বীন-২** হলো ২০২৪ সালের বাংলা ভাষার বাংলাদেশী ভৌতিক চলচ্চিত্র। জাজ মাল্টিমিডিয়া ব্যানারে পরিচালনা করেছেন কামরুজ্জামান রুমান। নাম ভূমিকায় অভিনয় করেছেন সুপ্রভাত। আরও আছেন তারিক আনাম খান, আহমেদ রুবেল, দীপা খন্দকার, আরিয়ানা, সাজ্জাদ হোসেন, সামিনা বাসার, শেহজাদ ওমর, রেবেকা, মাহমুদুল ইসলাম মিঠু, শামীম প্রমুখ। এটি জ্বীন (২০২৩) চলচ্চিত্রের দ্বিতীয় কিস্তি, যা ২০২৪ সালের ১১ই এপ্রিল মুক্তি পায়।

## পটভূমি
জামালপুরে এক লোকের বাড়িতে জ্বীনের উৎপাত। ফলে বাড়ির মালিক নিজ বাড়ি ছেড়ে মাদ্রাসাকে ভাড়া দেয়। কিন্তু মাদ্রাসার ছাত্র ও শিক্ষক জ্বীনের উৎপাতে সেই বাড়িটি ছেড়ে দেয়।

## অভিনয়শিল্পী

* সুপ্রভাত
* তারিক আনাম খান
* আহমেদ রুবেল
* দীপা খন্দকার
* আরিয়ানা
* সাজ্জাদ হোসেন
* সামিনা বাসার
* শেহজাদ ওমর 
* রেবেকা
* মাহমুদুল ইসলাম মিঠু
* শামীম

## নির্মাণ
২০২১ সালে ‘মোনা’ ওয়েব ফিল্ম নির্মাণের ঘোষণা দেয় জাজ মাল্টিমিডিয়া। হরর গল্পের ওয়েব ফিল্মটি নির্মাণ করেন কামরুজ্জামান রোমান। পরে জাজ জানায়— ওটিটিতে নয়, প্রেক্ষাগৃহে মুক্তি পাবে ‘মোনা’। তবে *মোনা* নাম বদলে ‘*মোনা: জ্বীন-২*’ নামে প্রেক্ষাগৃহে মুক্তির জন্য সেন্সর বোর্ড থেকে ছাড়পত্র পেয়েছে।

## মুক্তি
চলচ্চিত্রটি ২০২৪ সালের ১৩ ফেব্রুয়ারি *[[বাংলাদেশ চলচ্চিত্র উন্নয়ন কর্পোরেশন]]* থেকে অনাপত্তি সনদ লাভ করে।

২০২৪ সালে ১১ই এপ্রিল ঈদে উপলক্ষে বাংলাদেশের প্রেক্ষাগৃহে মুক্তি পায়। পরবর্তীতে ২৬শে এপ্রিল এটি পাকিস্তানের ২৪টি প্রেক্ষাগৃহে মুক্তি পায়।

## বিতর্ক
২০২৪ সালে ১৯ মার্চ জাজ মাল্টিমিডিয়ার ফেসবুক পেজে এর অফিসিয়াল পোস্টার প্রকাশ করা হয়। যা ইন্দোনেশিয়ান চলচ্চিত্র ‘মুনকার’-এর পোস্টারের নকল বলে সমলোচিত হয়।

## তথ্যসূত্র

## বহিঃসংযোগ

*
*

বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী রোমাঞ্চকর চলচ্চিত্র
বিষয়শ্রেণী:বাংলাদেশী রহস্য চলচ্চিত্র
বিষয়শ্রেণী:প্রতিশোধ বিষয়ক বাংলাদেশী চলচ্চিত্র
বিষয়শ্রেণী:বাংলাদেশী লোমহর্ষক চলচ্চিত্র
বিষয়শ্রেণী:বাংলা ভাষার লোমহর্ষক চলচ্চিত্র
বিষয়শ্রেণী:২০২৪-এর বাংলাদেশী চলচ্চিত্র
মানি ইন দ্য ব্যাংক (২০১০)

**মানি ইন দ্য ব্যাংক** একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি মানি ইন দ্য ব্যাংক কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ২০১০ সালের ১৮ই জুলাই তারিখে মার্কিন যুক্তরাষ্ট্রের মিসৌরির ক্যানসাস সিটির স্প্রিন্ট সেন্টারে অনুষ্ঠিত হয়েছে।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে কেইন বিগ শো, ক্রিস্টিয়ান, কোডি রোডস, ডলফ জিগলার, ড্রু ম্যাকইন্টায়ার, কফি কিংস্টন ও ম্যাট হার্ডিকে পরাজিত করে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য এবং অপর মানি ইন দ্য ব্যাংক ম্যাচে দ্য মিজ ক্রিস জেরিকো, এজ, ইভান বোর্ন, জন মরিসন, মার্ক হেনরি, র‍্যান্ডি অরটন ও টেড ডিবিয়াসিকে পরাজিত করে ডাব্লিউডাব্লিউই চ্যাম্পিয়নশিপের জন্য মানি ইন দ্য ব্যাংক ব্রিফকেস জয়লাভ করেছে। অন্যান্য শীর্ষস্থানীয় ম্যাচে, শেইমাস ডাব্লিউডাব্লিউই চ্যাম্পিয়নশিপের জন্য আয়োজিত স্টিল কেজ ম্যাচে জন সিনাকে এবং ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে রে মিস্টেরিও জ্যাক সোয়েগারকে পিনফলের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান *[[ডাব্লিউডাব্লিউই র|র]]* এবং *[[ডাব্লিউডাব্লিউই স্ম্যাকডাউন|স্ম্যাকডাউনে]]* প্রদর্শন করা হয়েছে।

## পটভূমি
মানি ইন দ্য ব্যাংক হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন অথবা জুলাই মাসে অনুষ্ঠিত হয়। ২০২১ সাল অনুযায়ী, এই অনুষ্ঠানটি ডাব্লিউডাব্লিউই দ্বারা আয়োজিত প্রধান পাঁচটি অনুষ্ঠানের মধ্যে একটি (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ)। এই অনুষ্ঠানটি মানি ইন দ্য ব্যাংক ম্যাচের নামে নামকরণ করা হয়েছে, এই ম্যাচে একাধিক কুস্তিগির রিংয়ের উপরে ঝুলন্ত একটি ব্রিফকেস পুনরুদ্ধার করতে মই ব্যবহার করে। এই অনুষ্ঠানের মূল ম্যাচের পুরস্কার হচ্ছে একটি চ্যাম্পিয়নশিপ ম্যাচের জন্য চুক্তিসমৃদ্ধ একটি ব্রিফকেস, উক্ত ব্রিফকেসটি বিজয়ী কুস্তিগির ব্রিফকেস জয়ের রাত থেকে শুরু করে পরবর্তী এক বছরের মধ্যে যেকোন সময় কুস্তিগিরের পছন্দসই স্থানে চ্যাম্পিয়নশিপ ম্যাচের জন্য ব্যবহার করতে পারে।

২০১০ সালের এই অনুষ্ঠানটি মানি ইন দ্য ব্যাংক কালানুক্রমিকের প্রথম অনুষ্ঠান ছিল, যা ১৮ই জুলাই তারিখে মার্কিন যুক্তরাষ্ট্রের মিসৌরির ক্যানসাস সিটির স্প্রিন্ট সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

## তথ্যসূত্র

## বহিঃসংযোগ
*  

২০১০
মানি ইন দ্য ব্যাংক
বিষয়শ্রেণী:জুলাই ২০১০-এ মার্কিন যুক্তরাষ্ট্রে ঘটনা
বিষয়শ্রেণী:২০১০-এ মিসৌরি
বিষয়শ্রেণী:মিসৌরিতে ঘটনা
বিষয়শ্রেণী:ক্যানসাস সিটিতে পেশাদার কুস্তি
নারীবাদী জোট

**নারীবাদী জোট** হলো, একটি প্রগতিশীল যুগের সংগঠন যা ১৯১৪ সালে নারীবাদী কর্মী হেনরিয়েটা রডম্যান এবং তার স্বামী হারমান ডি ফ্রেমারির (কলম্বিয়া বিশ্ববিদ্যালয়ের একজন অধ্যাপক) মাধ্যমে প্রতিষ্ঠিত হয়।

## নারীবাদী জোটের সৃষ্টি
হেনরিয়েটা রডম্যান এবং হারম্যান ডি ফ্রেমারি ১৯১৪ সালে নারীবাদী জোট তৈরি করেন। লেটা হলিংওয়ার্থ এই জোটের পরিষদে কাজ করেছেন এবং এই সংস্থার পঞ্চাশেরও বেশি সদস্য ছিল। এই দলটি প্রায়ই নারীবাদী গ্রুপ হেটেরোডক্সির নারীদের সাথে কাজ করত।

## রাজনৈতিক প্রচারণা

### সমবায় জীবনযাপন
নারীবাদী জোট একটি অ্যাপার্টমেন্ট হাউস তৈরি করতে কাজ করেছিলো, যেখানে পরিবারগুলি একসাথে থাকতে পারে এবং কাজের চাপ ভাগ করে নিতে পারে। *ফল রিভার গ্লোবের* মারি ডিলের মতে (যিনি এই আন্দোলনের বিষয়ে প্রতিবেদন করেছেন), অ্যাপার্টমেন্টটি ছিল "...বিবাহিত পেশাদার নারীদের জন্য যারা এমন সফলতা অর্জন করেছিলো যে, বিয়ের পরে তাদের কাজ চালিয়ে যেতে চান।"

### কর্মক্ষেত্রে সমতা
নারীবাদী জোট ছিল কর্মক্ষেত্রে নারীদের সমান অধিকারের প্রচারে একটি গুরুত্বপূর্ণ সংগঠন। ১৯১৪ সালের অক্টোবরে, গ্রুপটি গর্ভবতী নারীদের জন্য স্কুল শিক্ষক হিসাবে কাজ চালিয়ে যাওয়ার অধিকারের পক্ষে সমর্থন জানায়। এই প্রচারণার অংশ হিসাবে, তারা সুপারিনটেনডেন্টের কাছে একটি চিঠি জমা দেয়, যেটিতে শার্লট পারকিন্স গিলম্যান, ফোলা লা ফোলেট এবং ক্রিস্টাল ইস্টম্যান এবং আরও অনেকে স্বাক্ষর করেন।

### সাংবিধানিক লিঙ্গ সমতার জন্য সমর্থন
নারীবাদী জোট ১৯১০-এর দশকের গোড়ার দিকে সাংবিধানিক লিঙ্গ সমতাকে সমর্থন করে, এমনকি ১৯২৩ সালে কংগ্রেসে প্রথম সম-অধিকার সংশোধনী প্রস্তাবিত হওয়ার পূর্বেই।

### অভিবাসন
১৯১৪ সালে, নারীবাদী জোট সিনেটে সিনেটর থম্পসন প্রস্তাবিত *থম্পসন বিল*কে সমর্থন করেছিল যা নন-ইউএস’কে বিয়ে করা নারীদেরকে অনুমতি দেবে তাদের নাগরিকত্ব (ইউ.এস নাগরিকত্ব) বজায় রাখতে।

### নারীদের ভোটাধিকার বিষয়ে
নারীবাদী জোটের সাথে যুক্ত অনেক নারী ভোটাধিকারী ছিলেন। ১৯১৪ সালের এপ্রিল মাসে, গ্রুপটি রাষ্ট্রপতি উড্রো উইলসনকে একটি চিঠি পাঠায়, যাতে তিনি মার্কিন সংবিধানের একটি ফেডারেল সংশোধনীকে (যেখানে নারীদের ভোটের অধিকার দেয়া হয়) সমর্থন করে, তার আহ্বান জানিয়ে।

## সদস্যরা

* এডনা ব্রাইনার
* লেটা হলিংসওয়ার্থ
* রেবেকা আওয়ারউইচ
* হেনরিয়েটা রডম্যান
* ফ্লোরেন্স ওয়াইজ

## তথ্যসূত্র


বিষয়শ্রেণী:CS1 maint: location missing publisher
বিষয়শ্রেণী:CS1: Julian–Gregorian uncertainty
বিষয়শ্রেণী:নারীবাদী সংগঠন
বিষয়শ্রেণী:মার্কিন যুক্তরাষ্ট্রে ভোটাধিকার সংস্থা
অচলা মল্লিক

**অচলা মল্লিক** (জন্ম ১ জুলাই ১৯৪১) একজন ভারতীয় লেখিকা এবং ভারত সরকারের শিক্ষা সচিব, ১৯৯৩ থেকে ১৯৯৪ সাল পর্যন্ত ভারতীয় প্রত্নতাত্ত্বিক জরিপ বিভাগের মহাপরিচালক ও ২০০১ সালের জানুয়ারি থেকে জুন পর্যন্ত কর্ণাটক সরকারের অতিরিক্ত মুখ্য সচিব হিসেবে দায়িত্ব পালন করেছেন।

রাশিয়ান সাহিত্যের প্রচারের জন্য ২০১৩ সালে তিনি সের্গেই ইয়েসেনিন পুরস্কার জিতেছিলেন। 

## প্রাথমিক জীবন এবং শিক্ষা

১৯৪১ সালের ১ জুলাই একটি সচ্ছল বাঙালি পরিবারে জন্মগ্রহণকারী মল্লিক লন্ডন ইউনিভার্সিটি থেকে স্নাতক পাস করে যুক্তরাষ্ট্র, যুক্তরাজ্য এবং ইতালিতে পড়াশোনা করেছেন। পড়াশোনা শেষ করে মল্লিক ভারতীয় সিভিল সার্ভিস পরীক্ষায় অংশ নেন এবং ১৯৬৪ সালে ভারতীয় প্রশাসনিক পরিষেবাতে যোগ দেন।
## সিভিল সার্ভিস
মল্লিক ২০০১ সালে অবসরের পূর্ব পর্যন্ত আইএএস হিসেবে কর্মরত ছিলেন। তিনি শিক্ষা ও যুব পরিষেবা বিভাগে যুগ্ম সচিব এবং কর্ণাটক রাজ্য আর্কাইভের পরিচালক হিসাবে কাজ করেছেন। এএসআই-এর তৎকালীন মহাপরিচালক প্রত্নতত্ত্ববিদ এম. সি. জোশি সুরক্ষিত স্মৃতিস্তম্ভ বাবরি মসজিদকে ধ্বংসের হাত থেকে রক্ষা করতে ASI-এর ব্যর্থতার দায়ভার নিয়ে পদত্যাগ করলে ভারত সরকার মৌলিককে তার পরবর্তী পদাধিকারী হিসেবে নিযুক্ত করে। অচলা মল্লিক ছিলেন প্রথম ভারতীয় প্রশাসনিক পরিষেবা অফিসার যিনি এই পদে অধিষ্ঠিত হন।
মহাপরিচালক হিসাবে মৌলিকের নিয়োগ জরিপে পেশাদার প্রত্নতাত্ত্বিকর প্রতিবাদ করেছিলেন। কারা তারা মানতেন যে শুধুমাত্র একজন পেশাদার প্রত্নতাত্ত্বিক এই পদের জন্য যথেষ্ট উপযুক্ত। তাদের শান্ত করার জন্য সরকার প্রাক্তন মহাপরিচালক জে. পি. যোশীকে মৌলিকের বিশেষ উপদেষ্টা হিসেবে নিযুক্ত করে। কিন্তু দুজনের মধ্যে ব্যক্তিগত দ্বন্দ্বের কারণে সে আয়োজন কাজ করেনি। জোশী এএসআই-তে প্রত্নতাত্ত্বিকদের সমর্থন জোগাড় করেন এবং মৌলিককে ক্ষমতাচ্যুত করার চেষ্টা করেন, কিন্তু এর জবাবে সরকার যোশিকে বরখাস্ত করে। মৌলিককে স্বল্প মেয়াদে কর্ণাটকে বদলি করা হয় এবং এস. কে মহাপাত্র তাঁর স্থলাভিষিক্ত হন।. এএসআই ২০১৩ সাল পর্যন্ত সিভিল সার্ভেন্টদের নেতৃত্বে চলতে থাকে।

মৌলিক জানুয়ারি থেকে জুন ২০০১ পর্যন্ত কর্ণাটক সরকারের অতিরিক্ত মুখ্য সচিব হিসাবে দায়িত্ব পালন করেন। তৎকালীন মুখ্য সচিব এস কে ভট্টাচার্যের অবসরে মৌলিককে এই পদের প্রস্তাব দেওয়া হয়েছিল কিন্তু তিনি সেই প্রস্তাব প্রত্যাখ্যান করেন এবং অবশেষে অবসর নেন।

## লেখালেখি
২০০১ সালে তার অবসর গ্রহণের পর থেকে তিনি মৌলিক কল্পকাহিনী এবং নন-ফিকশন উভয় ধরনের বই লিখছেন এবং বিদেশী লেখকদের কাজ অনুবাদ করছেন।

## তথ্যসূত্র

## আরো পড়ুন
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় বেসামরিক কর্মচারী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আর্কিওলজিক্যাল সার্ভে অফ ইন্ডিয়ার ডিরেক্টর জেনারেল
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:কর্ণাটকের লেখিকা
বিষয়শ্রেণী:ভারতীয় নারী প্রত্নতত্ত্ববিদ
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:কর্ণাটকের বিজ্ঞানী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় নারী অনুবাদক
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:বাঙালি লেখক
বিষয়শ্রেণী:২০শ শতাব্দীর ভারতীয় প্রত্নতত্ত্ববিদ
বিষয়শ্রেণী:২১শ শতাব্দীর ভারতীয় প্রত্নতত্ত্ববিদ
বিষয়শ্রেণী:১৯৪১-এ জন্ম
সাময়িকী সাহিত্য

**সাময়িকী সাহিত্য** (**সাময়িকী প্রকাশনা** বা কেবল একটি **সাময়িকী**ও বলা হয়) একটি প্রকাশিত কাজ যা একটি নিয়মিত সময়সূচীতে একটি নতুন সংস্করণে প্রদর্শিত হয়। এর সবচেয়ে পরিচিত উদাহরণ হল একটি সংবাদপত্র, কিন্তু একটি পত্রিকা বা জার্নালও সাময়িকীর উদাহরণ। এই প্রকাশনাগুলি একাডেমিক, প্রযুক্তিগত, বাণিজ্য, এবং সাধারণ আগ্রহ থেকে অবসর এবং বিনোদন পর্যন্ত বিভিন্ন বিষয় অন্তর্ভুক্ত করে।

একটি সাময়িকীর মধ্যে নিবন্ধগুলি সাধারণত একটি একক প্রধান বিষয় বা থিমকে ঘিরে সংগঠিত হয় এবং একটি শিরোনাম, প্রকাশের তারিখ, লেখক(গুলি) এবং নিবন্ধের সংক্ষিপ্ত সারাংশ অন্তর্ভুক্ত করে। একটি সাময়িকীতে সাধারণত একটি সম্পাদকীয় বিভাগ থাকে যা পাঠকদের আগ্রহের বিষয়গুলিতে মন্তব্য করে। অন্যান্য সাধারণ বৈশিষ্ট্য হল সাম্প্রতিক প্রকাশিত বই এবং চলচ্চিত্রের পর্যালোচনা, বিভিন্ন বিষয় সম্পর্কে লেখকের মতামত প্রকাশ করে এমন কলাম এবং বিজ্ঞাপন।

সাময়িকী একটি ধারাবাহিক প্রকাশনা। একটি বইয়ের সিরিজও একটি ধারাবাহিক প্রকাশনা, তবে সাধারণত এটিকে সাময়িকী বলা হয় না। একটি এনসাইক্লোপিডিয়া বা অভিধানও একটি বই, এবং এটি একটি ধারাবাহিক প্রকাশনা বলা যেতে পারে যদি এটি সময়ের সাথে বিভিন্ন সংস্করণে প্রকাশিত হয়।
## তথ্যসূত্র

## বহিঃসংযোগ


বিষয়শ্রেণী:কমিক পরিভাষা
বিষয়শ্রেণী:প্রকাশন
মহাব্যবস্থাপক

**মহাব্যবস্থাপক** (**জেনারেল ম্যানেজার**; **GM** ) হলেন একজন নির্বাহী যিনি একটি কোম্পানির আয় বিবরণীর রাজস্ব এবং খরচ উভয় উপাদান পরিচালনার জন্য সামগ্রিক দায়িত্ব পালন করেন, যা লাভ ও ক্ষতি (P&L) দায়িত্ব হিসাবে পরিচিত। একজন জেনারেল ম্যানেজার সাধারণত ফার্মের বেশিরভাগ বা সমস্ত মার্কেটিং এবং বিক্রয় ফাংশন এবং সেইসাথে ব্যবসার প্রতিদিনের ক্রিয়াকলাপ তত্ত্বাবধান করেন। প্রায়শই, জেনারেল ম্যানেজার একটি প্রতিষ্ঠানের জন্য পছন্দসই মুনাফা অর্জনের ফলাফল অর্জনের জন্য কার্যকর পরিকল্পনা, অর্পণ, সমন্বয়, কর্মী নিয়োগ, সংগঠিত এবং সিদ্ধান্ত নেওয়ার জন্য দায়ী (Sayles 1979)।
&#x5B; *[[উইকিপিডিয়া:প্রান্তিক তত্ত্ব|<span title="Material near this tag may use an unreliable fringe source or non-independent unreliable source. (April 2020)">অনির্ভরযোগ্য প্রান্তর উৎস?</span>]]* &#x5D;

অনেক ক্ষেত্রে, একটি ব্যবসার জেনারেল ম্যানেজারকে একটি ভিন্ন আনুষ্ঠানিক শিরোনাম বা শিরোনাম দেওয়া হয়। প্রধান নির্বাহী কর্মকর্তা (CEO) বা রাষ্ট্রপতির পদবিধারী বেশিরভাগ কর্পোরেট ব্যবস্থাপক, উদাহরণস্বরূপ, তাদের নিজ নিজ ব্যবসার জেনারেল ম্যানেজার। খুব কমই, চিফ ফিনান্সিয়াল অফিসার (সিএফও), চিফ অপারেটিং অফিসার (সিওও), বা চিফ মার্কেটিং অফিসার (সিএমও) ব্যবসার জেনারেল ম্যানেজার হিসাবে কাজ করবেন। কোম্পানির উপর নির্ভর করে, টাইটেল ম্যানেজিং ডিরেক্টর, আঞ্চলিক ভাইস প্রেসিডেন্ট, কান্ট্রি ম্যানেজার, প্রোডাক্ট ম্যানেজার, ব্রাঞ্চ ম্যানেজার বা সেগমেন্ট ম্যানেজার সহ ব্যক্তিদেরও সাধারণ ব্যবস্থাপনার দায়িত্ব থাকতে পারে। বৃহৎ কোম্পানিগুলিতে, অনেক ভাইস প্রেসিডেন্টের জেনারেল ম্যানেজার উপাধি থাকবে যখন তাদের ব্যবসার সেই নির্দিষ্ট এলাকায় ফাংশনের জন্য সম্পূর্ণ দায়িত্ব থাকে এবং প্রায়শই ভাইস প্রেসিডেন্ট এবং জেনারেল ম্যানেজার উপাধি দেওয়া হয়।

ভোক্তা পণ্য সংস্থাগুলিতে, সাধারণ পরিচালকদের প্রায়ই শিরোনাম ব্র্যান্ড ম্যানেজার বা বিভাগ ব্যবস্থাপক দেওয়া হয়। পেশাদার পরিষেবা সংস্থাগুলিতে, জেনারেল ম্যানেজার ম্যানেজিং পার্টনার, সিনিয়র পার্টনার, বা ম্যানেজিং ডিরেক্টরের মতো শিরোনাম থাকতে পারে।
## তথ্যসূত্র

বিষয়শ্রেণী:Articles lacking reliable references from April 2020
বিষয়শ্রেণী:ব্যবস্থাপনা পেশা
বিষয়শ্রেণী:ব্যবস্থাপক
কালওয়ার (জাত)

থাম্ব| লাহোরের একজন ডিস্টিলার এবং মদ বিক্রেতার প্রতিকৃতি (কালওয়ার, কুল্লাল, কালাল, বা কালার), ১৮৬২-৭২
**কালওয়ার,** **কালাল** **বা** **কালার** হল একটি ভারতীয় জাতি যারা ঐতিহাসিকভাবে উত্তর প্রদেশ, রাজস্থান, পাঞ্জাব, হরিয়ানা, জম্মু ও কাশ্মীর এবং উত্তর ও মধ্য ভারতের অন্যান্য অংশে বসবাস করে। জাতিটি ঐতিহ্যগতভাবে মদের পাতন এবং বিক্রয়ের সাথে যুক্ত, কিন্তু ২০ শতকের শুরুতে বিভিন্ন কালওয়ার বর্ণের সংগঠনগুলি সেই ব্যবসা ছেড়ে দিতে এবং সংস্কৃতকরণ প্রক্রিয়ার মাধ্যমে তাদের সম্প্রদায়কে নতুনভাবে সংজ্ঞায়িত করতে চেয়েছিল।

## ইতিহাস
যেহেতু কালওয়ারদের বংশানুক্রমিক পেশা মদের পাতন করা এবং বিক্রি করাকে অবমাননাকর বলে মনে করা হত, তাই দক্ষিণ এশিয়ার ঐতিহ্যবাহী বর্ণের শ্রেণিবিন্যাসে তারা খুবই নিম্ন মর্যাদার অধিকারী। ১৮ শতকে কালাল প্রধান জাসা সিং রাজনৈতিক ক্ষমতায় অধিষ্ঠিত হলে এই পরিস্থিতি পরিবর্তিত হয়। জাসা সিং তাঁর নিজ গ্রামের নাম অনুসারে নিজেকে আলুওয়ালিয়া হিসাবে শৈলীযুক্ত করেন এবং কাপুরথালা রাজ্যের শাসক রাজবংশ প্রতিষ্ঠা করেন।

জাসা সিং-এর উত্থানের পর, অন্যান্য শিখ কালওয়াররাও আলুওয়ালিয়াকে তাদের বর্ণের নাম হিসেবে গ্রহণ করে এবং তাদের ঐতিহ্যগত পেশা ছেড়ে দিতে শুরু করে। ঔপনিবেশিক ব্রিটিশ প্রশাসনের দ্বারা মদ তৈরি ও বিক্রয়ের উপর আরোপিত প্রবিধানগুলি এই প্রক্রিয়াটিকে ত্বরান্বিত করেছিল এবং ২০ শতকের প্রথম দিকে, বেশিরভাগ কালওয়ার তাদের ঐতিহ্যগত পেশা ত্যাগ করেছিল। এই সময়ের মধ্যে, তারা তাদের সামাজিক মর্যাদা বাড়ানোর জন্য নিজেদের খত্রী বা রাজপুত বংশোদ্ভূত বলে দাবি করতে শুরু করেছিল।

ব্রিটিশ শাসনের আবির্ভাবের আগে, মুসলিম কালওয়াররাও কাকেজাই পশতুন পরিচয় গ্রহণ ক'রে তাদের সামাজিক মর্যাদা বৃদ্ধি করার চেষ্টা করেছিল। এর মধ্যে কিছু কাকেজাই কালওয়ার হয়ে গিয়েছিল, যেমন হোশিয়ারপুর পরিবার যারা ১৮৪০-এর দশকে জলন্ধর দোয়াব শাসন করেছিল, তারা নিজেদের উচ্চ বর্ণের শেখ বলে দাবি করে মর্যাদা আরও বাড়িয়েছিল। শিখ কালওয়াররারাও খত্রী বা রাজপুত বংশোদ্ভূত বলে দাবি করেন।

এলাহাবাদের কালওয়াররা ১৮৯০-এর দশকে নিজেদেরকে ক্ষত্রিয় মর্যাদার বলে দাবি করছিলেন।

ব্রিটিশ শাসনকালে, কালওয়াররারা ব্যবসা, কৃষি, সেনাবাহিনী (বিশেষ করে আলুওয়ালিয়া), সরকারি চাকরি এবং আইন সহ বিভিন্ন পেশা গ্রহণ করেছিল।

## তথ্যসূত্র

বিষয়শ্রেণী:সিন্ধি উপজাতি
বিষয়শ্রেণী:পাঞ্জাবের সামাজিক গোষ্ঠী, ভারত
বিষয়শ্রেণী:উত্তরপ্রদেশের সামাজিক গোষ্ঠী
বিষয়শ্রেণী:রাজস্থানের সামাজিক গোষ্ঠী
বিষয়শ্রেণী:ভারতীয় জাতি
একটি নতুন যুগের জন্য উন্নয়নের বিকল্প

ডেভেলপমেন্ট অল্টারনে উইথস উইমেন ফর এ নিউ এরা ( DAWN ) হলো বৈশ্বিক দক্ষিণের পন্ডিত, সাধারণটিভ একটি আন্তর্জাতিক নারীবাদী নেটওয়ার্ক। DAWN জেন্ডার, ইকোলজি এবং ইকোনমিক জাস্টিস (GEE) ফ্রেমওয়ার্কের জ্যাকে কাজ করে, যা এই নেটওয়ার্কের মধ্যে ভোকেসি ক্ষেত্র সংযোগগুলিকে হাইলাইট করে। নেটওয়ার্কটি বিশ্ব দক্ষিণের দক্ষিণের স্থানীয় নারীর উপর ফোকাস দ্বারা নির্বাচিত এবং বিশ্বব্যাপী রাজনৈতিক সহকারী সংস্থা, ওকালটি সমস্যা সমাধান নারীবাদী, গবেষণা এবং পরীক্ষা-নিরীক্ষার জন্য একটি ফোরাম অফার করে। এটি DAW গঠনের সময় এবং বর্তমান সময়ে বিশ্ব উত্তর উত্তর সাধারণ সাদা, মধ্যবর্তী মহিলাদের সাথে নারীবাদের সংসর্গ থেকে একটি পরিবর্তন ছিল।  [১] রাফিয়া জাকারিয়া, অ্যাগেইন হোয়াইট ফেমিনিজম: নোটস অনার্সাপশন-এর লেখক, যুক্তি দেন যে DAWN এবং উন্নয়নের জন্য সক্ষমতা পদ্ধতির একটি কার্যকর উদাহরণ তৈরি করে একটি কার্যকরী উদাহরণ, জীবন যুদ্ধের একটি বিকল্প উদাহরণ যা নারীবাদী উন্নয়ন প্রকল্পের প্রভাবশালী বিদেশী উন্নয়ন প্রকল্প।  করে।  [১]

থাম্ব|ইন্জেনারেশনাল ডায়ালগ মিটিং, মেক্সিকো সিটি, 2019-এ DAWN সদস্য এবং অংশীদারদের একটি দল

## ইতিহাস

DAWN যার আজ ফিজি ব্লগালয় রয়েছে, ১৯৮৪ সালে বেঙ্গালুরুতে প্রতিষ্ঠিত হয়েছিল [১] সদস্যা সদস্যরা ছিলেন নিউমা আগুয়ার ( ব্রাজিল ), জুবেইদা স্থানীয় আহমেদপেন , পেগি অ্যাট্রোবাস ( বার্বাবাডোস ), লর্ডিজ ( মেক্সিকান ), নির্মলা ব্যানার্জি ( ভারত ), মেন বারোসোব্রাজিল , এলা ভান (ভারত), এলা ভান (ভারত), ব্লেটো (পান ব্লেই)  )  নরওয়ে ), নোলিন হেইজার ( মালয়েশিয়া ), হামিদা হোসেন ( বাংলাদেশ ), দেবকী জৈন (ভারত), কুমারী জয়বর্ধনে ( শ্রীলঙ্কা ), ইসাবেল লার্গুইয়া ( কিউবা ), রাগনহিল্ড লুন্ড ( নরওয়ে ), গির্ট লিজক্লামা ( নেদারল্যান্ডস ), লুসিল মেয়ার ( নেদারল্যান্ডস )  ), ক্যাথারিন ম্যাকি ( মার্কিন যুক্তরাষ্ট্র ), ফাতিমা মারনিসি ( মরক্কো ), আচোলা পালা ওকেয়ো ( ক্যায়া ), মেরি-অ্যাঞ্জেলিক সাভেনে ( সেনেগাল ), গীতা সেন (ভারত), এবং ক্লেয়ার স্লাটার (ফিজি )। পেগি অ্যান্ট্রোবাস 1991 সাল থেকে 1996 সাল পর্যন্ত DAWN-এর সাধারণ ব্যবহারকারী হিসাবে কাজ করেছেন [1]
থাম্ব|1980 এর ঘটনার শুরুর দিকে DAWN এর প্রথম বইয়ের একটি খসড়া পর্যালোচনা করার জন্য বার্গেনে একটি সভা।
DAWN অর্থনীতিবিদ গীতা সে কারেন গ্রোন নাইরোবিতে 1985 একটি নারী বিষয়ক বিশ্ব নারীবাদী অর্থনীতির জন্য একটি ক্যাটফর্ম প্রকাশ।  [১] সেখানে প্রচারিত প্রচারগুলি পরে একটি বই হিসাবে প্রকাশ করা হয়েছিল, বিকাশ এবং বিকল্প দৃষ্টিভঙ্গি, তৃতীয় বিশ্ব নারীর দৃষ্টিভঙ্গি, DAWN-এর উত্তরপত্র হিসাবে বিবেচিত হয়েছিল।  [১]

## লক্ষ্য এবং কার্যক্রম

পরীক্ষা এবং অ্যাডভোকেসি দ্বিপক্ষীয় প্রচেষ্টা, DAWN পাঁচটি মূল ক্ষেত্রের দৃষ্টি নিবদ্ধ করে:

এই গবেষণা থিমগুলি থেকে ভূতের কাজগুলি অনেক বই এবং প্রকাশনা তৈরি করা এবং আন্তঃসরকারি প্রক্রিয়ার মধ্যে সমর্থনের জন্য তৈরি করেছে (উদাহরণ জন্য RIO+20 সহ)।  [১] [২] এখনও পর্যন্ত, DAWN সম্প্রদায়ের ঘনিষ্ঠ সংযোগ স্থাপনের সাথে, এর প্রকল্পটি সামাজিক আন্দোলনের সাথে 'নেটর্কিং' এর পাশাপাশি 'প্রক্ষণ'-এর উপর দৃষ্টিভঙ্গি নিবদ্ধ করে।  [১] নেটওয়ার্কিং তৃণমূল আন্দোলনের সাথে লড়াইয়ের সাথে এবং কথোপকথনের সাথে যুক্ত থাকে (সেমিনার এবং ওয়ার্কশের মাধ্যমে), তাদের সাথে যা পরবর্তী দিকের দিকে পরিচালিত করতে দেয় এবং সেই সাথে তাদের মধ্যে আন্তঃসংযোগ নিয়ে আসে এবং এই ধরনের গঠনমূলক এবং গঠনমূলক কাজ করে।  নব্য উদারবাদী পুঁজিবাদ প্রভাবশালী আখ্যানের প্রতি প্রতিদ্বন্দ্বিতা করুন।  [২] DAWN বিভিন্ন পোর্টাল, চিঠিপত্র এবং মাল্টিমিডিয়া বিষয়বস্তু প্রকাশ করে, যার ব্যাপকতাই ওয়েবসাইটে পাওয়া যাবে।
মে ১৯৭০

**মে ১৯৭০**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### [[৫ মে]] ([[মঙ্গলবার]])
* ভারতের গুজরাট রাজ্যের নারগোল গ্রামে নির্মলা শ্রীবাস্তব কর্তৃক সহজ যোগ ধর্মীয় আন্দোলন প্রতিষ্ঠিত হয়, যা পরের দশকগুলোতে বিশ্বব্যাপী ৮০টি দেশে ছড়িয়ে পড়ে।
* ১২ মার্চ কম্বোডিয়ার শাসক হতে পদচ্যুত প্রিন্স নরোদম সিহানুক বেইজিং থেকে ঘোষণা করেন যে তিনি একটি নির্বাসিত সরকার গঠন করেছেন যারা চীনের কমিউনিস্ট সরকার এবং কম্বোডিয়ান খেমার রুজদের সাথে মিত্রতা করবে রাষ্ট্রের প্রধানের পদ থেকে লোন নোলকে উৎখাত করতে। 
* দক্ষিণ আইসল্যান্ডের হেকলা আগ্নেয়গিরিটি ১৯৪৮ সালের পর পুনরায় অগ্ন্যুৎপাত করে।
### [[৬ মে]] ([[বুধবার]])
* ভিয়েতনাম যুদ্ধে ভিয়েতকং গেরিলাদের হাতে ২৭ জন মার্কিন সেনা নিহত; যা ১৯৬৮ সালের পর একদিনে সর্বোচ্চ সংখ্যা। 
* প্রথমবারের মতো হাত ঘড়িতে লিড ডিসপ্লে ব্যবহার করা হয়; যা হ্যামিলটন ওয়াচ কোম্পানি কর্তৃক প্রদর্শিত হয়।
### [[৮ মে]] ([[শুক্রবার]])
* বিটলস ব্যান্ডের সর্বশেষ এলবাম *[[লেট ইট বি]]* প্রকাশিত হয়।

### [[১৮ মে]] ([[সোমবার]])

* প্রধানমন্ত্রী হ্যারল্ড উইলসনের অনুরোধে রাণী দ্বিতীয় এলিজাবেথ পার্লামেন্ট ভেঙে দেন।

## জন্ম
### [[৮ মে]] ([[শুক্রবার]])
* স্পেন জাতীয় দলের ফুটবলার ও কোচ লুইস এনরিক।
* অস্ট্রেলিয়া জাতীয় ক্রিকেট দলের খেলোয়াড় মাইকেল বেভান।
### [[১৫ মে]] ([[বৃহস্পতিবার]])
* নেদারল্যান্ড জাতীয় দলের ফুটবলার ফ্রাঙ্ক ডি বোর ও রোনাল্ড ডি বোর।

## তথ্যসূত্র

বিষয়শ্রেণী:মে
বিষয়শ্রেণী:১৯৭০
সু অর (লেখক)

**সু অর** (জন্ম ১৯৬২) নিউজিল্যান্ডের একজন কথাসাহিত্যিক, সাংবাদিক এবং সৃজনশীল লেখার শিক্ষক।

## পটভূমি
সু অর ১৯৬২ সালে টেমসে জন্মগ্রহণ করেন। তাঁর শৈশব কেটেছে হাউরাকি সমভূমিতে। তিনি ওয়াইকাটো বিশ্ববিদ্যালয় থেকে ইতিহাস এবং ফরাসি বিষয়ে বিএ করেছেন, অকল্যাণ্ড টেকনিক্যাল ইনস্টিটিউট থেকে সাংবাদিকতায় ডিপ্লোমা করেছেন এবং ভিক্টোরিয়া ইউনিভার্সিটি অফ ওয়েলিংটনে সৃজনশীল লেখায় এমএ এবং পিএইচডি করেছেন।

তিনি বর্তমানে ওয়েলিংটনে থাকেন। তিনি রিমুটাকা এবং অরোহাটা কারাগারের এবং এই অঞ্চলের আশ্রয়স্থলের মহিলাদের সৃজনশীল লেখা শেখান।

## কর্মজীবন
সু অর নিউজিল্যান্ড (টোকোরোয়া, তৌরাঙ্গা, ওয়েলিংটন), যুক্তরাজ্য এবং ফ্রান্সে সাংবাদিক হিসাবে কাজ করেছেন। ২০০৬ সালে তাঁর এমএ সম্পন্ন করার পর থেকে, অর কথাসাহিত্য লিখছেন এবং মানুকাউ ইনস্টিটিউট অফ টেকনোলজি ও ম্যাসি বিশ্ববিদ্যালয়ে সৃজনশীল লেখা শেখাচ্ছেন।

সু অর কথাসাহিত্যের চারটি লেখা প্রকাশ করেছেন:

* *এটিকেট ফর এ ডিনার পার্টি : শর্ট স্টোরিজ* (২০০৮, র‍্যাণ্ডম হাউস)
* *ফ্রম আণ্ডার দ্য ওভারকোট*  (২০১১, র‍্যাণ্ডম হাউস)
* *রিক্রিয়েশন* (২০১৩, র‍্যাণ্ডম হাউস)
* *দ্য পার্টি লাইন* (২০১৫, র‍্যাণ্ডম হাউস)
* *লুপ ট্র্যাকস* (২০২১, ভিক্টোরিয়া ইউনিভার্সিটি প্রেস)

*লুপ ট্র্যাকস* গল্পটি একজন বন্ধুর দ্বারা অনুপ্রাণিত হয়েছিল, যিনি ১৯৭০ এর দশকের শেষের দিকে গর্ভপাতের জন্য সিস্টারস ওভারসিজ সার্ভিস ব্যবহার করেছিলেন। ওয়েলিংটনে স্থাপিত এই সংগঠনটি অনেক বিষয় নিয়ে কাজ করে, সেগুলি হলো: গর্ভপাত, দত্তক গ্রহণ, ইউথানেশিয়া, পারিবারিক সম্পর্ক এবং কোভিড ১৯ লকডাউন।

সু অর-এর ছোটগল্পগুলির অনেকগুলি সংকলনও প্রকাশিত হয়েছে, যার মধ্যে রয়েছে *বেস্ট নিউজিল্যান্ড ফিকশন ৪*, *লস্ট ইন ট্রানস্লেশন: নিউজিল্যান্ড শর্ট স্টোরিজ*, এবং *দ্য পেঙ্গুইন বুক অফ কনটেম্পরারি নিউজিল্যান্ড শর্ট স্টোরিজ*। তাঁর লেখা প্রকাশিত হয়েছে *স্পোর্ট ৩৫*, *টারবাইন*, এবং নিউজিল্যান্ড লিসনার- এ।

## পুরস্কার
২০০৮ সালে *এটিকেট ফর এ ডিনার পার্টি : শর্ট স্টোরিজ বইটি* ফ্রাঙ্ক ও'কনর আন্তর্জাতিক ছোট গল্প পুরস্কারের জন্য দীর্ঘ তালিকাভুক্ত ছিল এবং ২০০৭ সালে লিলিয়ান ইডা স্মিথ পুরস্কার জিতেছিল। এটি নিউজিল্যান্ড লিসনারের দ্বারা ২০০৮ সালের শীর্ষ ১০০ বইতেও তালিকাভুক্ত হয়েছিল।

২০১২ নিউজিল্যান্ড পোস্ট বুক অ্যাওয়ার্ডে, *ফ্রম আণ্ডার দ্য ওভারকোট* বইটি পিপলস চয়েস অ্যাওয়ার্ড জিতেছিল।

২০১১ সালে তিনি মার্ক ব্রোচের সাথে গ্রিমশ সার্জেসন ফেলোশিপ পেয়েছিলেন।

## ব্যক্তিগত জীবন
সু অর অর্থনীতিবিদ অ্যাড্রিয়ান অরকে বিয়ে করেছেন। তাঁদের তিনটি সন্তান রয়েছে।

## বহিঃসংযোগ

* *[https://www.rnz.co.nz/national/programmes/saturday/audio/2018803424/sue-orr-looping-together-truth-and-fiction-for-new-novel স্যু অর: নতুন উপন্যাসের জন্য সত্য এবং কল্পকাহিনী একসাথে লুপ করা।]* RNZ-এর সাথে ইন্টারভিউ, ১০ জুলাই ২০২১

## তথ্যসূত্র

বিষয়শ্রেণী:ওয়াইকাতো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
২০২৩–২৪ ঢাকা প্রিমিয়ার ডিভিশন ক্রিকেট লিগ

**২০২৩–২৪ ঢাকা প্রিমিয়ার ডিভিশন ক্রিকেট লিগ** হল ঢাকা প্রিমিয়ার ডিভিশন ক্রিকেট লিগের দশম সংস্করণ আসর, বাংলাদেশের একটি লিস্ট এ ক্রিকেট প্রতিযোগিতা। এই টুর্নামেন্টে অংশগ্রহণ করেছে ১২টি ক্লাব দল। ২০২৪ সালের ১১ই মার্চ টুর্নামেন্ট শুরু হয়। ২৮ এবং ২৯ ফেব্রুয়ারি ২০২৪ তারিখে প্লেয়ার সাইনিং অনুষ্ঠিত হয়।

ডিফেন্ডিং চ্যাম্পিয়ন আবাহনী লিমিটেড। গাজী টায়ারস ক্রিকেট একাডেমি এবং পারটেক্স স্পোর্টিং ক্লাব ২০২২-২৩ ঢাকা প্রথম বিভাগ ক্রিকেট লিগ থেকে এই মৌসুমে উন্নীত হয়েছিল, অগ্রণী ব্যাংক ক্রিকেট দল এবং ঢাকা লিওপার্ডসকে প্রতিস্থাপন করে, যারা আগের টুর্নামেন্টের পরে নির্বাসিত হয়েছিল।

## দলীয় সদস্য

## ভেন্যুসমূহ

## দলসমূহ
প্রতিযোগিতাটি রাউন্ড-রবিন বিন্যাসে খেলা হচ্ছে, তারপরে চ্যাম্পিয়নশিপের জন্য সেরা ছয় দলের মধ্যে প্লে-অফ এবং অবনমন নির্ধারণের জন্য সর্বনিম্ন তিনটি দলের মধ্যে। প্রতিযোগী দলগুলো নিম্নরূপ:

* আবাহনী লিমিটেড
* ব্রাদার্স ইউনিয়ন
* সিটি ক্লাব
* গাজী গ্রুপ ক্রিকেটার্স
* গাজী টায়ার্স ক্রিকেট একাডেমি
* রূপগঞ্জের কিংবদন্তি
* মোহামেডান স্পোর্টিং ক্লাব
* পারটেক্স স্পোর্টিং ক্লাব
* প্রাইম ব্যাংক ক্রিকেট ক্লাব
* রূপগঞ্জ টাইগার্স ক্রিকেট ক্লাব
* শেখ জামাল ধানমন্ডি ক্লাব
* শাইনপুকুর ক্রিকেট ক্লাব

## পয়েন্ট টেবিল
### লিগ পয়েন্ট টেবিল

 দলগুলো টুর্নামেন্টের সুপার লিগ পর্বে খেলার যোগ্যতা অর্জন করে।

 দলগুলি টুর্নামেন্টের রেলিগেশন লিগ প্লে-অফ পর্বের জন্য যোগ্যতা অর্জন করেছিল।

### সুপার লিগ

 **বিজয়ী**.

***লিগ পর্ব থেকে ফলাফল বহনকারী দলগুলো।*
****যখন দুটি দল পয়েন্টে সমান হয়, তখন হেড-টু-হেড বিজয়ীকে টেবিলের উপরে রাখা হয়।*

### রেলিগেশন লিগ

***লিগ পর্ব থেকে ফলাফল বহনকারী দলগুলো।*
****যখন দুটি দল পয়েন্টে সমান হয়, তখন হেড-টু-হেড বিজয়ীকে টেবিলের উপরে রাখা হয়।*
## চূড়ান্ত অবস্থান

## তথ্যসূত্র

## বহিঃসংযোগ
ক্রিকহিরোস ইএসপিএনক্রিকইনফো

বিষয়শ্রেণী:২০০০-০১ থেকে বাংলাদেশের ক্রিকেট মৌসুম
বিষয়শ্রেণী:২০২৪-এ বাংলাদেশী ক্রিকেট
বিষয়শ্রেণী:২০২৩-এ বাংলাদেশী ক্রিকেট
বিষয়শ্রেণী:২০২৩-২৪ ঘরোয়া ক্রিকেট প্রতিযোগিতা
বিষয়শ্রেণী:ঢাকা প্রিমিয়ার ডিভিশন ক্রিকেট লিগ
লন্ডন–কলকাতা বাস পরিষেবা

ইংল্যান্ডের রাজধানী লন্ডন থেকে ভারতের পশ্চিমবঙ্গ রাজ্যের রাজধানী কলকাতা পর্যন্ত বাস পরিষেবা বিশ্বের দীর্ঘতম বাস পথ হিসাবে বিবেচিত। ১৯৫৭ সালে শুরু এই বাস বেলজিয়াম ও যুগোস্লাভিয়া হয়ে উত্তর-পশ্চিম দিক থেকে ভারতে প্রবেশ করত। এই বাস পথ হিপি পথ হিসাবেও বিবেচিত। সূত্রের মতে, বাসে করে লন্ডন থেকে কলকাতা আসতে ৫০ দিন সময় লাগত। এই পরিষেবায় একমুখী বাস ভ্রমণ  এবং উভয়মুখী বাস ভ্রমণ  দূরত্ব অতিক্রম করত। ১৯৭৬ সাল পর্যন্ত এই পরিষেবা সক্রিয় ছিল। ১৯৭৩ সালে একমুখী বাস ভ্রমণের খরচ £৮৫ এবং উভয়মুখী বাস ভ্রমণের খরচ £১৪৫। খাদ্য, ভ্রমণ ও বাসস্থান এই খরচের অন্তর্ভুক্ত।

## পথ
এই বাস পরিষেবা অ্যালবার্ট ট্র্যাভেল দ্বারা পরিচালিত ছিল। ১৫ এপ্রিল ১৯৫৭-এ লন্ডন থেকে এর প্রাথমিক যাত্রা শুরু হয়েছিল। ৫০ দিন পর এই বাস কলকাতায় পৌঁছেছিল। ভ্রমণের সময় এটি প্রথমে ইংল্যান্ড থেকে বেলজিয়ামে যেত, এবং সেখান থেকে পশ্চিম জার্মানি, অস্ট্রিয়া, যুগোস্লাভিয়া, বুলগেরিয়া, তুরস্ক, ইরান, আফগানিস্তান ও পাকিস্তান হয়ে উত্তর-পশ্চিম দিক থেকে ভারতে প্রবেশ করত। ভারতে প্রবেশ করার পর এটি নতুন দিল্লি, আগ্রা, এলাহাবাদ (বর্তমান প্রয়াগরাজ) ও বারাণসী হয়ে কলকাতায় পৌঁছত।

## সুযোগসুবিধা
এই বাস পরিষেবায় পড়ার সুবিধা, সমস্ত যাত্রীদের জন্য পৃথক শোয়ার বাঙ্ক, ফ্যানচালিত হিটার ও একটি রান্নাঘর ছিল। বাসের উপরের তলায় সামনের দিকে একটি অবজার্ভেশন লাউঞ্জ ছিল। এই বাস ভ্রমণ কেবল ভ্রমণের জায়গায় অনেকটা পর্যটনের মতো ছিল। এই বাসে বেতার সম্প্রচার এবং পার্টির জন্য সঙ্গীত ব্যবস্থাও ছিল। সেখানে ভারতের পর্যটন কেন্দ্রে সময় কাটানোর অবসর ছিল, যেমন তাজমহল ও বারাণসী। এছাড়া তেহরান, সালৎসবুর্গ, কাবুল, ইস্তাম্বুল ও ভিয়েনাতে কেনাকাটার সুবিধা ছিল।

## পরবর্তী ইতিহাস
কয়েক বছর পর এই বাস এক দুর্ঘটনার শিকার হয়েছিল এবং এটি ব্যবহারের অযোগ্য হয়ে গিয়েছিল। পরে ব্রিটিশ ভ্রমণকারী অ্যান্ডি স্টুয়ার্ট এই বাস কিনেছিলেন। তিনি একে এক দোতলা মোবাইল হাউসে পরিণত করেছিলেন। এই দোতলা বাসের নাম "অ্যালবার্ট" রাখা হয়েছিল এবং ১৯৬৮ সালের ৮ অক্টোবরে এটি সিডনি থেকে ভারত হয়ে লন্ডনে গিয়েছিল। এই বাসটি ১৩২ দিনে লন্ডনে পৌঁছেছিল। অ্যালবার্ট ট্যুরস ইংল্যান্ড ও অস্ট্রেলিয়া ভিত্তিক এক কোম্পানি এবং এটি লন্ডন–কলকাতা–লন্ডন এবং লন্ডন–সিডনি–লন্ডন বাস পরিষেবা প্রদান করত।

## তথ্যসূত্র

বিষয়শ্রেণী:আন্তর্জাতিক বাস পরিবহন
বিষয়শ্রেণী:ভারতে বাস পরিবহন
বিষয়শ্রেণী:যুক্তরাজ্যে বাস পরিবহন
সিটি ক্লাব (ক্রিকেট)

**সিটি ক্লাব** হলো একটি বাংলাদেশী ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ ক্রিকেট খেলে। তারা মিরপুরে অবস্থান করছেন।

রূপগঞ্জ টাইগার্স ক্রিকেট ক্লাবের সাথে সিটি ক্লাব ২০২১-২২ টুর্নামেন্টের জন্য প্রথমবারের মতো লিস্ট এ মর্যাদায় উন্নীত হয়েছিল। তারা ১৫ মার্চ ২০২২ সালে প্রাইম ব্যাংক ক্রিকেট ক্লাবের বিপক্ষে তাদের প্রথম ম্যাচ খেলে যা ৫০ রানে হেরে যায়; অধিনায়ক জাওয়াদ রায়েনসহ দলের সাতজন তাদের প্রথম লিস্ট এ ম্যাচ খেলছিলেন। তাদের প্রথম জয় আসে ৩ এপ্রিল তাদের ষষ্ঠ ম্যাচে, যখন তারা খেলাঘর সমাজ কল্যাণ সমিতিকে এক বল বাকি থাকতে এক উইকেটে পরাজিত করে।

## রেকর্ড তালিকার

* ২০২১-২২: ১১টি ম্যাচ, ৪টি জিতেছে, দশম স্থানে রয়েছে
* ২০২২-২৩: ১১টি ম্যাচ, ৪টি জিতেছে, অষ্টম স্থানে রয়েছে

## রেকর্ডস
সিটি ক্লাবের সর্বোচ্চ লিস্ট এ স্কোর হল ২০২১-২২ সালে জাকিরুল আহমেদের ১১৪, এবং ২০২২-২৩ সালে রবিউল হকের সেরা বোলিং ফিগার হল ৩৬ রানে ৪ উইকেট।

## তথ্যসূত্র


## বহিঃসংযোগ

* ক্রিকেট আর্কাইভে সিটি ক্লাব

বিষয়শ্রেণী:ঢাকা প্রিমিয়ার ডিভিশন ক্রিকেট লিগের দল
মায সাদাকাত

**মাজ সাদাকাত** ( পশতু:معاذ صداقت; জন্ম: ১৫ মে, ২০০৫ ) হলেন একজন পাকিস্তানি ক্রিকেটার। তিনি মূলত একজন বাঁ-হাতি ব্যাটসম্যান; তবে মাঝে মাঝে ধীরগতির বাঁহাতি অর্থোডক্স স্পিন বল করে থাকেন। তিনি ঘরোয়া ক্রিকেটে খাইবার পাখতুনখাওয়া ক্রিকেট দলের হয়ে খেলেন। তিনি এর আগে পাকিস্তান জাতীয় অনূর্ধ্ব-১৯ ক্রিকেট দলের হয়েও খেলেছেন।

## প্রাথমিক কর্মজীবন
তিনি বয়স স্তরের ক্রিকেটে খাইবার পাখতুনখোয়া অনূর্ধ্ব-১৯ দলের প্রতিনিধিত্ব করেছেন। ২০১৯-২০ পিসিবি জাতীয় অনূর্ধ্ব-১৯ একদিনের টুর্নামেন্টে সেন্ট্রাল পাঞ্জাব অনূর্ধ্ব-১৯-এর বিরুদ্ধে ১২ অক্টোবর ২০১৯ সালে খাইবার পাখতুনখোয়ার হয়ে তার অনূর্ধ্ব-১৯ অভিষেক হয়। সেই ম্যাচেই তুলে নেন পাঁচ উইকেট। তিনি ২০২০-২১ পিসিবি জাতীয় অনূর্ধ্ব-১৯ একদিনের টুর্নামেন্টে খাইবার পাখতুনখোয়ার পক্ষে সর্বোচ্চ রান সংগ্রাহক ছিলেন, একটি সেঞ্চুরি সহ ৩৬৩ রান করেছিলেন।  ২০২০ সালের ডিসেম্বরে, তিনি দ্বিতীয় একাদশ পাকিস্তান কাপ ওয়ান-ডে টুর্নামেন্টে খাইবার পাখতুনখাওয়ার হয়ে খেলার জন্য নির্বাচিত হন।

১৪ নভেম্বর ২০২১ সালে তিনি ২০২১-২২ পিসিবি জাতীয় অনূর্ধ্ব-১৯ কাপের ফাইনাল ম্যাচে খাইবার পাখতুনখোয়া অনূর্ধ্ব-১৯ হোয়াইটদের বিরুদ্ধে ৬৩ রান করেন, তার দলকে ৪৩ রানে ম্যাচ জিততে এবং চ্যাম্পিয়ন হতে সাহায্য করে। সে প্রতিযোগিতায় ৩০৮ রান করে সামগ্রিকভাবে দ্বিতীয় সর্বোচ্চ রান সংগ্রাহক ছিলেন। ২০২১ সালের ডিসেম্বরে, তাকে ২০২১ এসিসি অনূর্ধ্ব-১৯ এশিয়া কাপ এবং ২০২ আইসিসি অনূর্ধ্ব-১৯ ক্রিকেট বিশ্বকাপের জন্য পাকিস্তানের অনূর্ধ্ব-১৯ দলে রাখা হয়েছিল।

তিনি ২০২২-২৩ ক্রিকেট অ্যাসোসিয়েশন টি-টোয়েন্টি কাপে খাইবার পাখতুনখোয়া দ্বিতীয় একাদশ দলের হয়েও খেলেছিলেন, যেখানে তিনি দশটি ম্যাচে ৩৫০ রান করার জন্য তার দলের জন্য শীর্ষস্থানীয় রান-স্কোরার হিসেবে ছিলেন। ১৬ ডিসেম্বর ২০২২ সালে তিনি ৬৪ রান করেন এবং ৪ উইকেট নেন, ক্রিকেট অ্যাসোসিয়েশন চ্যালেঞ্জে তার দলকে ৩৯ রানে নর্দানকে পরাজিত করতে সাহায্য করে। তিনি দশটি ম্যাচে ৪২৩ রান করে দলের সর্বোচ্চ রান সংগ্রাহকও হয়েছেন।

## ঘরোয়া ক্যারিয়ার
২০২২ সালের সেপ্টেম্বরে, সাদাকাতকে ২০২২-২৩ কায়েদ-ই-আজম ট্রফির জন্য খাইবার পাখতুনখওয়ার স্কোয়াডে নাম দেওয়া হয়েছিল। তিনি খাইবার পাখতুনখোয়ার হয়ে ২৭ অক্টোবর ২০২২ সালে বেলুচিস্তানের বিপক্ষে প্রথম-শ্রেণীর ক্রিকেটে অভিষেক করেন। ২২ নভেম্বর ২০২২ সালে তিনি প্রথম-শ্রেণীর ক্রিকেটে তার প্রথম অর্ধশতক দাবি করেন, ৯১ রান করেন এবং তার দলকে নর্দার্নের বিরুদ্ধে ইনিংস জয়ের দিকে নিয়ে যান।

তিনি ২০২২-২৩ ঢাকা প্রিমিয়ার ডিভিশন ক্রিকেট লীগে সিটি ক্লাবের হয়ে খেলার জন্য নির্বাচিত হন। ২৮ মার্চ ২০২৩ সালে ঢাকা লিওপার্ডসের বিপক্ষে সিটি ক্লাবের হয়ে লিস্ট এ অভিষেক হয় তার। ৫ এপ্রিল ২০২৩ সালে তিনি শাইনপুকুর ক্রিকেট ক্লাবের বিপক্ষে ৪৫ রানে ১ উইকেট নেওয়ার পাশাপাশি ৬৫ রান করেন, যা সিটি ক্লাবকে ২৩ রানে ম্যাচ জিততে সাহায্য করে। এটি ছিল তার প্রথম লিস্ট এ ফিফটি, এবং প্রথমবার ঘরোয়া ক্রিকেটে ম্যাচ সেরার পুরস্কার জিতেছিলেন।

২০২৩ সালের আগস্টে, তাকে ২০২৪ আন্তর্জাতিক লীগ টি-টোয়েন্টিতে খেলার জন্য উপসাগরীয় জায়ান্টস দ্বারা চুক্তিবদ্ধ করা হয়েছিল।

## তথ্যসূত্র


বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০৫-এ জন্ম
হাদি রানি

**হাদি রানি সাহল কানওয়ার** রাজস্থানের একজন রানি ছিলেন। তিনি হাদা চৌহান রাজপুত সংগ্রাম সিং-এর কন্যা ছিলেন, মেওয়ারের সালুম্বরের একজন চুন্দাওয়াত প্রধান রাওয়াত রতন সিংকে বিয়ে করেছিলেন। তিনি তার স্বামীকে যুদ্ধে যেতে অনুপ্রাণিত করার জন্য নিজেকে উৎসর্গ করেছিলেন।

কিংবদন্তি অনুসারে, যখন মেওয়ারের রাজ সিং প্রথম (১৬৫৩-১৬৮০) সেনাপতি রতন সিংকে আজমির সুবাহের মুঘল গভর্নরের বিরুদ্ধে বিদ্রোহে যোগ দিতে ডাকেন, তার মাত্র কয়েক দিন আগে তিনি বিয়ে করেছিলেন। তিনি তার স্ত্রী হাদি রানির কাছে যুদ্ধক্ষেত্রে নিয়ে যাওয়ার জন্য কিছু স্মারক চেয়েছিলেন। রানি ভেবেছিলেন মেওয়ারের জন্য রতন সিংয়ের দায়িত্ব পালনে তিনি একটি বাধা, তাই তিনি নিজের মাথাটি কেটে একটি থালায় রাখার ব্যবস্থা করেছিলেন। একজন চাকর তা কাপড় দিয়ে ঢেকে তার স্বামীর কাছে পেশ করল। বিধ্বস্ত কিন্তু গর্বিত সেনাপতি রানির মাথার চুল দিয়ে স্মারকটি নিজের গলায় বেঁধে যুদ্ধে গিয়েছিলেন। বিদ্রোহ শেষ হওয়ার পরে, তিনি হাঁটু গেড়ে বসে নিজের শিরোশ্ছেদন করেছিলেন, তাঁর আর বেঁচে থাকার ইচ্ছা ছিলনা।

## উত্তরাধিকার
আজও, লোকেরা রাজস্থানে রানির পূজা করে এবং লোককাহিনী গায়করা তার শৌর্য্য, বীরত্ব, সাহস সম্পর্কে গানে তার গল্প বলে। তিনি রাজস্থানের বিভিন্ন গল্প, কবিতা এবং গানের অনুপ্রেরণা এবং তার গল্প রাজস্থানের পাঠ্যক্রমের একটি অংশ। হাদি রানি কি বাওরি হলো ভারতের রাজস্থান রাজ্যের টঙ্ক জেলার টোদারাইসিংহ শহরে অবস্থিত একটি সোপানকূয়া। এটি ১৭ শ খ্রিস্টাব্দে নির্মিত হয়েছিল বলে ধারণা করা হয়। রাজস্থান পুলিশ 'হাদি রানি নারী ব্যাটালিয়ন' নামে একটি নারী ব্যাটালিয়ন গঠন করেছে। একজন বলিউড পরিচালক তাকে নিয়ে একটি সিনেমা বানানোর ঘোষণা করেছিলেন কিন্তু ভারতের বিভিন্ন অংশে পদ্মাবত নিষিদ্ধ হওয়ায় পরে সেই প্রকল্পটি বন্ধ হয়ে যায়।

## তথ্যসূত্র

বিষয়শ্রেণী:ভারতীয় লোককাহিনি
বিষয়শ্রেণী:১৭শ শতাব্দীর ভারতীয় ব্যক্তি
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:ভারতীয় রানী সহধর্মিণী
বিষয়শ্রেণী:রাজস্থানের ব্যক্তি
বিষয়শ্রেণী:শিরশ্ছেদে মৃত্যু
বিষয়শ্রেণী:মৃত্যুর সাল অনুপস্থিত
বিষয়শ্রেণী:জন্মের বছর অনুপস্থিত
বেলমায়া নেপালি

**বেলমায়া নেপালি** (নেপালি: बेलमाया नेपाली) নেপালের একজন চলচ্চিত্র নির্মাতা। তিনি নেপালে বিশেষ করে দলিত সম্প্রদায়ের মহিলাদের জীবন চিত্রিত করে বেশ কয়েকটি তথ্যচিত্র তৈরি করেছেন। এজন্য পুরস্কার পেয়েছেন। ।

## জীবনী
বেলমায়া নেপালি পোখারার লাহাচৌকে জন্মগ্রহণ করেন। ছয় ভাই বোনের মধ্যে তিনি সবার ছোট। নয় বছর বয়সে তিনি তার বাবা-মাকে হারান। তিনি ২০১১ সালে বিয়ে করেন। প্রাথমিকভাবে তিনি একটি সংক্ষিপ্ত প্রশিক্ষণ নেন। তারপরে একজন ফটোগ্রাফার হিসাবে কাজ শুরু করেন। তার প্রথম কাজ ২০০৭ সালে *My World, My Views* নামে একটি বইতে প্রকাশিত হয়েছিল।

## কর্ম
* **I am Belmaya** তার নিজের জীবনের উপর ভিত্তি করে একটি প্রামাণ্য চলচ্চিত্র। যা সু কার্পেন্টার দ্বারা সহ-পরিচালিত হয়েছে ।
* *Educate Our Daughters*  নেপালে নারী শিক্ষার সমস্যা তুলে ধরা একটি ডকুমেন্টারি।
* *Rowing Against the Flow* পোখারায় ফেওয়া হ্রদ-এ নৌকায় মহিলাদের নিয়ে একটি তথ্যচিত্র।
* *Stronge* নেপালি মহিলাদের নিয়ে একটি তথ্যচিত্র।

## সম্মাননা ও পুরস্কার
* বিজয়ী হন **Toronto Reel Asian International Film Festival** (নভেম্বর ২০১৮, কানাডিয়ান প্রিমিয়ার)  *Educate Our Daughters*
* বিজয়ী হন  **UK Asian Film Festival** (মার্চ-এপ্রিল ২০১৯, ইউরোপীয় প্রিমিয়ার)  *Educate Our Daughters*

## তথ্যসূত্র

বিষয়শ্রেণী:নেপালি নারী চলচ্চিত্র পরিচালক
বিষয়শ্রেণী:নারী চলচ্চিত্র পরিচালক
বিষয়শ্রেণী:পোখারার ব্যক্তি
বিষয়শ্রেণী:২১শ শতাব্দীর নেপালি চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:নেপালি চলচ্চিত্র পরিচালক
বিষয়শ্রেণী:২১শ শতাব্দীর নেপালি ব্যক্তি
কলকাতা হকি লিগ

**কলকাতা হকি লিগ** হল পশ্চিমবঙ্গে ফিল্ড হকি খেলার সর্বোচ্চ লিগ। এটি ভারতের প্রাচীনতম হকি লিগ। ২০০০-এর দশকের পরে প্রিমিয়ার হকি লিগ এবং হকি ইন্ডিয়া লিগ-এর মতো শীর্ষ বিভাগের জাতীয় লিগ গঠনের আগে পর্যন্ত, কলকাতা হকি লিগ ছিল দেশের সবচেয়ে প্রতিযোগিতামূলক লিগ।

ম্যাচগুলি সল্টলেক স্টেডিয়ামের হাই স্পোর্টস কমপ্লেক্সে, মোহনবাগান গ্রাউন্ড এবং ইস্টবেঙ্গল গ্রাউন্ড-এ অনুষ্ঠিত হয়।

## ইতিহাস
লিগটি প্রথম অনুষ্ঠিত হয় ১৯০৫ সালে, বেটন কাপ টুর্নামেন্ট শুরু হওয়ার দশ বছর পরে এবং ১৯০৮ সালে বেঙ্গল হকি অ্যাসোসিয়েশন (বিএইচএ) গঠনের তিন বছর আগে। মর্যাদা এবং বিশিষ্টতায় এটি বেটন কাপের পরবর্তী বিশিষ্ট প্রতিযোগিতা হিসাবে বিবেচিত হয়। প্রথম বিভাগটি ১৯০৫ সালে শুরু হয় এবং পরে ১৯০৭ সালে দ্বিতীয় বিভাগে, ১৯২০ সালে তৃতীয় বিভাগ, ১৯৩২ সালে চতুর্থ বিভাগ এবং ১৯৩৩ সালে ২য় ডিভিশন—বি বিভাগ পর্যন্ত বিস্তৃত হয়। ১৯৪৭ সালে বিভক্তির বছর ব্যতীত তারপর থেকে প্রতিযোগিতাটি বার্ষিকভাবে অনুষ্ঠিত হয়।

প্রাথমিক বছরগুলোতে কলেজিয়েট দল যেমন শিবপুর বেঙ্গল ইঞ্জিনিয়ারিং কলেজের পরে অ্যাংলো-ইন্ডিয়ান ক্লাব কলকাতা রেঞ্জার্স এবং কলকাতা কাস্টমস ক্লাব ১৯১০ এবং ১৯২০-এর দশক জুড়ে প্রাধান্য পায়। ভারতীয় খেলোয়াড়দের নিয়ে গঠিত প্রথম দলটি ছিল গ্রিয়ার স্পোর্টিং যারা ১৯১৯ সালে লিগে জয়লাভ করেছিল। পরবর্তী বছর এবং স্বাধীনতা-পরবর্তী সময়ে মোহনবাগান, মহামেডান স্পোর্টিং এবং ইস্টবেঙ্গলের (কলকাতার "বিগ থ্রি") দ্বারা আধিপত্য ছিল।

## গঠন
বর্তমান লিগ কাঠামোটি প্রথম বিভাগ নিয়ে গঠিত যেখানে সিনিয়র বিভাগে দুটি স্তরে দুটি গ্রুপ খেলা হয়। অনূর্ধ্ব-১৯ এবং অনূর্ধ্ব-১৭ স্তরে দ্বিতীয় বিভাগ এবং তৃতীয় বিভাগ অনুষ্ঠিত হয়। প্রথম বিভাগের গ্রুপ এ-এর শীর্ষ ছয়টি দল প্রিমিয়ার হকি লিগের জন্য প্রতিদ্বন্দ্বিতা করে এবং প্রথম বিভাগের গ্রুপ বি-এর শীর্ষ চারটি দল সুপার হকি লিগের জন্য প্রতিযোগিতা করে।

## চ্যাম্পিয়নের তালিকা

## আরও পড়ুন
*  (Published online: "Routledge Contemporary South Asia"; 1 July 2010).
* 
## তথ্যসূত্র

## বহিঃসংযোগ
* ক্যালকাটা হকি লিগ

বিষয়শ্রেণী:পশ্চিমবঙ্গে ফিল্ড হকি
বিষয়শ্রেণী:কলকাতায় ক্রীড়া
বিষয়শ্রেণী:১৯০৫-এ প্রতিষ্ঠিত পুনরাবৃত্ত ক্রীড়া প্রতিযোগিতা
বিষয়শ্রেণী:ভারতের ফিল্ড হকি লিগ
ইংরেজি লোককাহিনি

**ইংরেজি লোককাহিনী** ইংল্যান্ডের পৌরাণিক কাহিনী এবং কিংবদন্তি নিয়ে গঠিত, যার মধ্যে রয়েছে ইংল্যান্ড অঞ্চলের পৌরাণিক প্রাণী, ঐতিহ্যবাহী রন্ধনশৈলী, শহুরে কিংবদন্তি, প্রবাদ, কুসংস্কার এবং লোককাহিনী। এর সাংস্কৃতিক ইতিহাস সেল্টিক, খ্রিস্টান, নর্ডিক এবং জার্মানিক লোককাহিনীতে নিহিত।
ষোড়শ শতাব্দীতে রেনেসাঁর সময়, ইংল্যান্ড একটি জাতীয় পরিচয় বিকাশের জন্য আরও ইউরোপীয় গ্রন্থের দিকে নজর দিয়েছিল। ইংরেজি লোককাহিনী অঞ্চল অনুসারে পৃথক হতে থাকে, যদিও সারা দেশে ভাগ করা উপাদান রয়েছে।
এর লোককাহিনীগুলিতে ঐতিহ্যবাহী রবিনহুড কাহিনী এবং ব্রাইথোনিক-অনুপ্রাণিত আর্থুরিয় কিংবদন্তি অন্তর্ভুক্ত রয়েছে এবং তাদের গল্পগুলিতে প্রায়শই খ্রিস্টান মূল্যবোধ থেকে উদ্ভূত একটি নৈতিক বাধ্যবাধকতা রয়েছে। লোককাহিনী, চরিত্র এবং প্রাণীগুলি প্রায়শই ইংরেজ অভিজ্ঞতার দিকগুলি থেকে উদ্ভূত হয়, যেমন নিখুঁত ও প্রণালীসম্মত স্থান-বিবরণ, স্থাপত্য, বাস্তব মানুষ বা বাস্তব ঘটনা।
## ইতিহাস
৯২৭ সালে ইংল্যান্ড প্রতিষ্ঠিত হওয়ার আগে, ওয়েসেক্স এবং এর আশেপাশের অঞ্চলের সংস্কৃতি ৮৬৫ এবং ৮৭৮ সালের মধ্যে ডেনিশ রাজা গুথ্রামের আক্রমণ দ্বারা পরিবর্তিত হয়েছিল। ওয়েসেক্সের রাজা, রাজা আলফ্রেড, ৮৭৮ সালে রাজা গুথ্রামের সৈন্যদের বিরুদ্ধে জয়লাভ করেছিলেন এবং রাজা গুথরাম বাপ্তিস্ম নিয়েছিলেন এবং পূর্ব অ্যাঙ্গলিয়ার শাসক হয়েছিলেন। এটি ইংরেজি ভাষায় নর্স শব্দের আত্তীকরণের প্রক্রিয়া অব্যাহত রেখেছিল। অবশেষে ইংরেজি লোককাহিনী নর্স ঐতিহ্যের সাথে মিশে যায় যেমন তাদের মূর্তিবিদ্যাতে, যা আরও গ্রীকসুলভ হয়ে ওঠে। তাদের পোশাক এবং লোককাহিনীতে এই সব ঐতিহ্য মিশে যায় যা পরে আরও নর্ডিক উপাদান গ্রহণ করে। ইংল্যান্ডের মানুষের লোককাহিনী মৌখিক ঐতিহ্যের মাধ্যমে প্রবাহিত হতে থাকে।
রেনেসাঁর সময়, শিল্পীরা লিখিত শব্দে এই রীতিনীতিগুলি ধারণ করেছিলেন; যেমন শেক্সপিয়রীয় নাটকগুলি তাদের ডাইনি, পরী, লোক ঔষধ, বিবাহ এবং অন্ত্যেষ্টিক্রিয়া রীতিনীতি, কুসংস্কার এবং ধর্মীয় বিশ্বাসের মাধ্যমে ইংরেজী লোককাহিনীর প্রতিচ্ছবি।
গ্রিম ভাইদের প্রকাশনা যেমন জার্মান কিংবদন্তি এবং গ্রিমসের রূপকথার গল্পগুলি তাদের মূল জার্মান ভাষা থেকে অনুবাদ করা হয়েছিল এবং ১৮১৬ সালে ইউরোপ জুড়ে বিতরণ করা হয়েছিল। তাদের গল্পগুলি উইলিয়াম থমসের মতো প্রকাশকদের ইংরেজী লোককাহিনীর মধ্যে থেকে এবং ইংরেজী পরিচয় রচনা না করে কিংবদন্তি সংকলন করতে অনুপ্রাণিত করেছিল। গ্রিম ভ্রাতৃদ্বয় যে গল্পগুলি সংগ্রহ করেছিলেন সেগুলি নৈতিকতার শিক্ষক হিসাবে ১৯ শতক জুড়ে ইংরেজি স্কুল পাঠ্যক্রমে একীভূত হয়েছিল।

## বৈশিষ্ট্য
যদিও ইংরেজি লোককাহিনীর অনেক প্রভাব রয়েছে, তবে এর বৃহত্তম প্রভাব রয়েছে খ্রিস্টান, সেল্টিক এবং জার্মানিক লোককাহিনীর। অ-খ্রিস্টান প্রভাবগুলিও একাদশ শতাব্দী পর্যন্ত ইংরেজী লোককাহিনীকে সংজ্ঞায়িত করেছিল, যেমন তাদের লোকগীতি, উদযাপন এবং লোককাহিনীতে। একটি উদাহরণ হ'ল ৩০৫ টি ব্যালাড দ্বারা সংগৃহীত ফ্রান্সিস জেমস চাইল্ড ১৯ শতকে ইংরেজী পুনর্জাগরণের সময় প্রকাশিত। ইংরেজি লোকগীতির পুনর্জাগরণের সময়, ইংরেজ শিল্পীরা ইংল্যান্ডের অতীতের লোকগীতি এবং তাদের সমসাময়িক বাদ্যযন্ত্রের প্রভাবগুলির সমন্বয়ে একটি জাতীয় পরিচয় রচনা করতে ঝাঁপিয়ে পড়েছিলেন।

## তথ্যসূত্র

### উৎস

* 

বিষয়শ্রেণী:লোককাহিনি
মঈন উদ্দিন খান

**মঈন উদ্দিন খান** একজন বাংলাদেশী শিক্ষাবিদ যিনি বাংলাদেশের তত্ত্বাবধায়ক সরকারের উপদেষ্টা হিসেবে দায়িত্ব পালন করেন। তিনি ইয়াজউদ্দিন আহমদ নেতৃত্বাধীন তত্ত্বাবধায়ক সরকারের শিল্প মন্ত্রণালয়, বস্ত্র ও পাট মন্ত্রণালয় এবং বিজ্ঞান ও প্রযুক্তি মন্ত্রণালয়ের উপদেষ্টা হিসেবে দায়িত্ব পালন করেন।

## তথ্যসূত্র

বিষয়শ্রেণী:ইয়াজউদ্দিন আহম্মেদের মন্ত্রিসভার সদস্য
বিষয়শ্রেণী:বাংলাদেশের শিল্পমন্ত্রী
বিষয়শ্রেণী:বাংলাদেশের বিজ্ঞান ও প্রযুক্তি মন্ত্রী
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
ইস্টবেঙ্গল হকি দল

একটি ভারতীয় পেশাদার ফিল্ড হকি দল। এটি হকি বেঙ্গল কর্তৃক পরিচালিত বিভিন্ন টুর্নামেন্টে অংশগ্রহণ করে। দলটি তাদের হোম ম্যাচগুলি বেশিরভাগ ইস্টবেঙ্গল মাঠে এবং এছাড়াও সল্টলেক স্টেডিয়ামের সাই স্পোর্টস কমপ্লেক্সে খেলে। ক্লাবটি কলকাতা হকি লিগ এবং বেটন কাপে অংশগ্রহণ করে। দলটির মোট ১৪টি শিরোপা রয়েছে।

## সম্মান
### লিগ
* **[[কলকাতা হকি লিগ]]**
** চ্যাম্পিয়ন (১০): 

### কাপ
* **[[বেটন কাপ]]**
** চ্যাম্পিয়ন (৪): 
## তথ্যসূত্র

## বহিঃসংযোগ
* ক্লাব ওয়েবসাইট

বিষয়শ্রেণী:ইস্টবেঙ্গল ক্লাব
বিষয়শ্রেণী:পশ্চিমবঙ্গে ফিল্ড হকি
বিষয়শ্রেণী:পশ্চিমবঙ্গের ক্রীড়া
বিষয়শ্রেণী:কলকাতায় ক্রীড়া
বিষয়শ্রেণী:ভারতে ফিল্ড হকি
আলমডাঙ্গা সরকারি কলেজ

**আলমডাঙ্গা সরকারি কলেজ** চুয়াডাঙ্গা জেলার আলমডাঙ্গা উপজেলার একটি সরকারি কলেজ। কলেজটি ১৯৬৫ সালে প্রতিষ্ঠিত হয়েছে। কলেজটি ২০১৮ সালের ১৭ই আগস্ট সরকারি কলেজ হিসেবে ঘোষিত হয়।

## বিভাগসমূহ
আলমডাঙ্গা সরকারি কলেজে উচ্চ মাধ্যমিকে ০৩টি বিষয়, ০৪ ধরনের ব্যাচেলর ডিগ্রি (পাস) কোর্স এবং ০৮টি বিষয়ে ব্যাচেলর ডিগ্রি অনার্স কোর্স চালু রয়েছে।

* উচ্চ মাধ্যমিক
** বিজ্ঞান
** মানবিক
** বাণিজ্য

* ব্যাচেলর ডিগ্রি (পাস) কোর্স
** বি.এ
** বি.এস.এস
** বি.এস.সি
** বি.বি.এস

* ব্যাচেলর ডিগ্রি অনার্স কোর্স
** বাংলা
** ইংরেজি
** ইসলামের ইতিহাস ও সংস্কৃতি
** রাষ্ট্র বিজ্ঞান
** সামাজিক বিজ্ঞান
** ইকোনমিকস
** অ্যাকাউন্টিং
** ম্যানেজমেন্ট

## বহিঃসংযোগ

* 
* 

## তথ্যসূত্র

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:চুয়াডাঙ্গা জেলার মহাবিদ্যালয়
বিষয়শ্রেণী:১৯৬৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত
বিষয়শ্রেণী:আলমডাঙ্গা উপজেলা
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়